**Acolo unde timpu-i dus**

*Gabriel Cristea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Visez câmpii de orizont,

dintr-o poiană de final,

cum picură cu galben-pal

pe Uvertura lui Egmont...

O toamnă lungă și-un desfrâu

îmi bântuie prin ochi solar;

Van Bethoveen s-aude clar

mocnind în verdele din grâu

Și-n frunzăret de chihlimbar

străluminând răzleț pe vânt;

Ai buze moi, de necuvânt,

ce îmi strivesc pieptul barbar;

Tot asfințitul s-a ascuns

în pămătufii arămii

și-n ochii-ți - două elegii

ce sevele mi le-au pătruns.

Și ninge-n lăstăriș de-apus

cu năluciri de sânii tăi,

printre răchite și văpăi,

acolo unde timpu-i dus...